**Muudatus nr 2**

23.09.1996 sõlmitud

üürilepingu juurde

**KOKKULEPE ÜÜRILEPINGU MUUTMISEKS**

**Riigi Kinnisvara AS**, registrikood 10788733, asukoht Lelle 24, Tallinn 11318 (edaspidi nimetatud **üürileandja**), mida esindab volikirja alusel haldusosakonna juhataja Alex Roost

ja

**Sotsiaalkindlustusamet**, registrikood 70001975,asukoht Endla 8, Tallinn 15092 (edaspidi nimetatud **üürnik**), mida esindab põhimääruse alusel peadirektor Egon Veermäe,

eraldi nimetatud **pool** ja koos **pooled,**

*võttes arvesse, et*

1. Poolte vahel on 23.09.1996 sõlmitud üürileping (edaspidi nimetatud **leping**), mille kohaselt on üürnikul õigus kasutada **Raplas, Tallinna mnt 14** asuvat üüripinda;
2. Pooled on lepingu punktides 8.1 ja 8.2 kokku leppinud, et üürniku poolt hoonesse tehtud investeering arvestatakse lepingu lõppemise tähtajani (so. 01.09.2046) üüritasuks ning lepingu muudatuses nr 1 on pooled täpsustanud, kuidas üüri korrigeeritakse;
3. Üürnik on avaldanud soovi lühendada 1996. aastal tehtud investeeringu üüritasus arvesse võtmise perioodi, et **üüri korrigeerimise summa oleks samas suurusjärgus netoüüriga**,

lepivad pooled kokku alljärgnevas (edaspidi nimetatud **kokkulepe)**:

1. **Üürniku poolt hoonesse tehtud investeering võetakse alates 01.01.2018 arvesse lepingu lisas nr 6 täpsustatud viisil kuni 31.12.2035.**
2. Muuta alates 01.01.2018 lepingu lisa nr 6 „Üür ja kõrvalteenuste tasu“ ning lugeda see õigeks käesolevale kokkuleppele lisatud kujul.
3. Jätta ülejäänud lepingu punktid muutmata.
4. Poolte esindajad kinnitavad, et nende volitused kokkuleppe sõlmimiseks on kehtivad, ei ole esindatava poolt tagasi võetud ega tühistatud ning neil on kõik õigused ja kooskõlastused kokkuleppe sõlmimiseks esindatava nimel.
5. Kokkulepe jõustub allkirjastamisel.
6. Kokkulepe allkirjastatakse digitaalselt.

**Kokkuleppele lisatud lepingu lisad:**

**Lepingu lisa nr 6 – Üür ja kõrvalteenuste tasu**

*(allkirjastatud digitaalselt) (allkirjastatud digitaalselt)*

Alex Roost Egon Veermäe

Haldusosakonna juhataja Peadirektor

Riigi Kinnisvara AS Sotsiaalkindlustusamet